S-181/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. mars 2017, á hendur S-kk-þgf E-kk-þgf Á-kk-þgf, kt. 000000-0000, Háagerði 73, Reykjavík, fyrir eftirtalin fíkniefna- og umferðarlagabrot á árinu 2016 með því að hafa:

I

Aðfaranótt þriðjudagsins 22. nóvember ekið bifreiðinni AN-937 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 0,86 ‰, amfetamín 165 ng/ml og tetrahýdrókannabínól 4,6 ng/ml) um Suðurhraun í Garðabæ uns aksturinn var stöðvaður skömmu síðar.

II

Þriðjudaginn 6. desember ekið sömu bifreið sviptur ökurétti austur Miklubraut í Reykjavík, á vegarkafla við Kringluna, uns aksturinn var stöðvaður skömmu síðar.

III

Í sama skipti og greinir í lið I, við afgreiðslu málsins á lögreglustöð, haft í vörslum sínum í sígarettupakka í úlpuvasa sínum 0,42 g af amfetamíni sem lagt var hald á.

Teljast brot í liðum I og II varða við 1. mgr. 48. gr., en brot í lið II auk þess við 1. sbr. 2. mgr. 45. gr. og 1. og 2. mgr. 45. gr., a, allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, og brot í lið III við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1987. Í samræmi við framlagt sakavottorð, dagsettu 8. mars 2017, er við ákvörðun refsingar miðað við að ákærði sé nú í fimmta sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og/eða undir áhrifum áfengis og í fjórða sinn sviptur ökurétti.

Með hliðsjón af framangreindu, að teknu tilliti til dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði.

Með vísan til lagaákvæða í ákæru, einkum 3. mgr. 101. gr. umferðarlaga, er áréttuð ævilöng svipting ökuréttar ákærða

Með vísan til lagaákvæða í ákæru eru gerð upptæk til ríkissjóðs 0,42 g af amfetamíni, sem lögregla lagði hald á við rannsókn málsins.

Ákærði greiði 145.853 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ö-kk-nf Á-kk-nf, sæti fangelsi í fimm mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,42 g af amfetamíni.

Ákærði greiði 145.853 krónur í sakarkostnað.

L-kvk-nf R-kvk-nf S-kvk-nf